DÜŞÜNDÜRƏN POEZİYA

Forması məzmunu, məzmunu forması qədər gözəl bir kitab: münasib formatı, qəşəng cildi və vərəqləri, cild üzlüyündə müəllifin rəngli şəkli olan, insana bədii zövq verən nəfis bir nəşr. Eyni zamanda, ələ aldıqda aludə olub, birinci şeirdən son nöqtəsinədək birnəfəsə oxumamış yerə qoymaq mümkün olmayan şeir toplusu. Bu Hamlet İsaxanlının «Təzadlar» kitabıdır. Dünya şöhrətli riyaziyyatçı, yetirməsi olan Xəzər Universitəsi ilə dünyada bir də məşhur olmuş professor Hamlet İsaxanlı bu dəfə bizi şair kimi valeh edir. Kitab, içindəki şeirlərdən birinin adını daşıyır. «Təzadlar» şeiri oxucunu həyatın zid diyyətləri üzərində düşünməyə məcbur edir:

Zalımlarm qəlbi daşdır, çətin əriməyi var,

Mərhəmətli insanların ipək təki ürəyi var.

...Həyatın al günəşi var, zülməti, küləyi var...

...İnsan ulu, insan çocuq, təzadlı gerçəyi var.

Bir əlində iti bıçaq, birində çiçəyi var.

Fəlsəfi düşüncələr ümumiyyətlə Hamlet İsaxanlı poeziyasına, onun hər bir şeirinə xasdır. Kitabdakı bir sıra şeirləri sırf fəlsəfi şeirlər adlandırmaq olar: «Tək qalmaq istəyirəm», «Dünya», «Düşüncənin gərdişi», «Durmadan»; «Baş açmadım bu dünyadan»7 «Ömür yolu», «Qədim sual», '.<Rübailər» və s. Bu və digər şeirlərində Hamlet İsaxanlı xeyli hikmətli sətirlər yaratmışdır:

Nəhayətsiz eşq, ehtiras, duyğu çələngidi dünya.

Ömür yolu yol deyil ki...

Ömür yolu bircə andır.

İşıqlarda, kölgədə

Keçir ömür durmadan.

 \*\* \*

Çalınmamış musiqiyəm,

Ya oxunmamış şeirəm?

 \*\*\*

Səni sevdim yerə həsrət yağış kimi, leysan kimi.

 \*\*\*

Qara da gözəldir, ağ da gözəldir.

 \*\*\*

Səssizliyin nə dərindir, ay ana,

Səssizliyin inildəyir içimdə.

 \*\*\*

Kiçildikcə sən böyüdün gözümdə.

Oxun tüğyan eyləməsi əyri yaya bağlıdır.

 \*\*\*

Fikir karvanım saxlamaq olmaz.

Saraylarda həm əl çalmaq, həm susmaq gərəyi var

 \* \* \*

Tale hər vaxt nəvazişə qərq etməz,

Günəşlər də nəhayətsiz bərq etməz.

 \* \* \*

Bəzən Hamlet İsaxanlı öz sualları ilə oxucunu dərindən düşündürür:

Hissədirsə, tamı nə?

 \* \* \*

Zərif şamdır hər yaranan, yanır-yanır,

yoxa çıxır,

 Kim yandırır, kim söndürür, bu gərdişə

kimlər baxır?

 \*\* \*

 Başlanğıc olubsa, söylə o, nədir?

 Öncə kainatdır, ya düşüncədir?

«Dumanlı dünya», «Yaşamağa nə var ki!», «Şər və xeyir» kimi şeirlərdə, rübailərdə həyatda şahid olduğumuz haqsızlıqların, bərabərsizliyin, zorakılığın ağrısı duyulur:

Yoxdur bərabərlik qoca dünyada,

 Kimi at oynadır, kimi piyada.

\*\* \*

Nijad

Zoru qayda sayanların əldə dəyənəyi var,

Zora qarşı duranların atəşdən köynəyi var.

 Haqqa, ədalətə həsrət qalmışam,

 Xəyal dünyasmda məskən salmışam.

 Qartal zirvədə tək qaldı ,qarğa düzdə baş oldu.

Yalan şüarlara, yalan sözlərə, riyakarlığa mənfi münasibət dəfələrlə vurğulanır:

Vətən, millət şüar deyil, amal olsa,

Ortalıqda hünər olsa, kamal olsa,

Söz sahibi, hünər əhli xoşhal olsa,

Yaşamağa nə var ki!..

Yandıra bilsəydim əgər,

Simurq quşunun tükündən,

Söyləyərdim, qoru bizi

Sözlərin mənfi yükündən.

Hamlet İsaxanlı yaradıcılığında saf məhəbbətin tərənnümü xüsusi və geniş yer tutur: «Səni sevdim çox sadəcə», «Sən həyatdan dadlısanmış», «Gözəldir», «Sevənlərə», «İşıq və qaranlıq», «Düyməciyin olaydım» və s. şeirlər. O, ümumiyyətlə, şeirlərinin məhəbbətdən, ehtirasdan doğduğunu, yaradıcı prosesin özündən vəcdə gəldiyini etiraf edir:

Şairlik sevdası yoxdur başımda, Məhəbbət coşanda şeir yazanam.

 \* \*

Məhəbbətsiz şeir könlümə yatmır.

 \* \* \*

Axtarış, ehtiras şeirin canıymış...

Könlümü oynadan şeir deyilmiş,

Şeirə gedən yolun həyəcanıymış.

Aşağıdakı sətirlər onun poeziyaya nə qədər bağlı olduğunu göstərir:

Gözümü nəğməylə bağlayın bir gün...

Məni öz şeirimlə ağlayın bir gün...

«Səni sevdim çox sadəcə» şeiri Hamlet İsaxanlının ən mürəkkəb hisslərı ən sadə sözlərlə ifadə etmək bacarığını əks etdirir. O, təvazökarlıqla öz sevgisini məhəbbəti dünyaya səs salanlarla müqayisə edir:

İnsanlardan uzaq düşüb ceyran-cüyür ovutmadım,

Xəyallara səcdə qılıb vüsalının unutmadım...

 Sadəcə, çox sevdim səni, Səni sevdin çox sadəcə!...

Amma oxucu bu sevginin dərin olmasına inanır. Rübailərdə eşqin tərənnümünün bitməz olduğu göstərilir:

Ürəyə düşən iz itmir ki, itmir,

Eşqin tərənnümü bitmir ki, bitmir,

Bəstəkar, ya şair, alim, ya rəssam

Ömür həsr etsə də, yetmir ki, yetmir.

«İşıq və qaranlıq» şeirində gözəl bir təzad yaradılmışdır:

Qara xallar ağ bənizdən könüllərə od salır.

«Unuda bilsəydim səni», «Fələyin işi», «Dərd», «Düyməciyin olaydım» kimi şeirlərdə aşiqin dözdüyü və dözməyə hazır olduğu cəfalardan söhbət açılır:

Odlu günəş canı oda yaxanda

Özüm yanıb sənə kölgə salaydım.

\* \* \*

Bu günümdən bezib qaçsam, yox olsam ilim-ilim,

Dünyanın o başında da mənimlədir niskilim.

\*\*\*

 Eşq dərdi yaman dərddir,

 Eşq dərdindən qaçılmaz.

 Ey dili zəhər,

 Unuda bilsəydim səni

 Birtəhər...

 Bu «birtəhər»də sanki bir aləm var.

«Çaşdım, nə çaşdım» şeirində qafiyələrin ustalıqla təkrarı özü ayrıca bir şeirdir:

 qoşdum, nə qoşdum! ...

 coşdum, nə coşdum! ...

 aşdım, nə aşdım! ...

 daşdım. nə daşdım! ...

 qaçdım, nə qaçdım! ...

 çaşdım, nə çaşdım!

Sevgi mövzusunda yazılmış zarafatyana, şux şeirlər ürəkaçandır - «Dedim-dedi», «Bağbanm sevgisi», «Oldu» və s.

Heyvayam, saralmışam,

Gilələnən üzüməm.

Dilin yemiş dilimi,

Burnun kiçik tər xiyar.

Eşq bağında qonaq oldum, iştaham da maşallah,

Yarın mənə yedirtdiyi bir turşulu aş oldu

Xəzər Universitetinə həsr etdiyi «Xəzər»imin sorağında», «Xəzər Universitəm» (Xəzər Universitəsinin himni) kimi şeirlərində Hamlet İsaxanlı bu elm ocağına necə bağlı olduğunu, qarşısına hansı məqsədləri qoyduğunu açıqlayır:

Şeir, sənət, insaniyyət dərslərindən pay verər,

Kainatın sirrin açar Xəzər Universitəm.

Nijad

«Tez gəlin» şeiri qəlbi məhəbbət və iftixarla dolu atanın zarafatla öz «ləşkəri» adlandırdığı qızlarına müraciətidir:

Tez gəlin, hay salın, ay mənim

Dünyanı fəth edən ləşkərim:

Aygünüm, Zeynəbim, Aytənim,

Evimin bəzəyi Ülkərim.

Bir tərəfdən yumoristik xarakter daşıyan, digər tərəfdən isə islam dini terminologiyası ilə son dərəcə zəngin olub, klassik şeir üslubunda yazılmış «Hacı oldun, çox miibarək» şeirı xiisusi diqqətə layiqdir. Bu şeir müəlhfin islamın biıtün adət-ənəııə, qayda-qanun və ınərasim lərinə dərindən bələd olduğunu göstərır. Çiinki həırıiıı sözlorin fəal lüğət fondunda olmadığı adam bu şeiri yaz.:: bilməzdi. Müəliif təzəcə hacı olmuş şəxsi salamlayır. təbrik edır, eyrıi zamanda da bildirir ki, iş bununla bitmıı:

Hacı oldun, mübarəkdir, amin, amin çox mübarək,

Amma sərrafı-süxənə imtahandan çıxmaq gərək...

Hacı olana verilən suallarda incə yumor hissi duyu-

lur:

Zülfüqarın iki ağzı gözlərinə göründümü

 De, əsayi-kəlimullah dönüb yerdə süründümü?

...Xəyalımda canlandımı füsunkar Rövzeyi-rizvan?

Kitabda Hamlet İsaxanlının tərcümələrindən də nümunələr verilmişdir. Jukovski, Tütçev, Fet, Qumilyov, Arma Axmatova və Yesenindən etdiyi tərcümələr göstərir ki, o, bu romantik və lirik şairlərin ruhən özünə yaxın olan, öz yaradıcılığı ilə səsləşən şeirlərini seçib tərcümə etmişdir.

Hamlet İsaxanlının «Təzadlar» kitabındakı şeirlərdən daha çox nümunələr vermək xatirinə məqaləmdə müəllif mətnini minimuma endirdim. Bununla belə əminəm ki, oxucular kitabda yeni-yeni maraqlı və hikmətli fikirlər tapacaqlar. Hamlet müəllimə elmi və təşkilatçılıq fəaliyyəti ilə yanaşı, poeziya sahəsində də gələcək uğurlar arzulayıram.

2001